Kujutage nüüd ette - sinise basseini ääres rannatoolil peesitab tsikk, juuksed lehvimas õrnas tuules, tema liigutused on elegantsed ja justkui aegluubis, tema ideaalselt lakitud küüned välkumas, kui ta oma telefoni skrollib.
#000000
Ja siis temast tagumises reas oleme meie Oliviaga, just natuke liiga kaua basseinis olnud ja selle õrna jaheda tuulekese kätte tulnud oma märgade kehadega ning üritame saada kätte päikeselt iga terakese soojust, mis see endast välja annab.
#000001
Järgmisel hetkel avastab meie ees istuv tsikk, et telefoni ei saa ikka päikese käes eriti skrollida. Ja avab päikesevarju. Ja viskab mõnusasti kõhuli edasi skrollima.
#000002
Need kaks tooli on minu ja Olivia toolid pärast seda, kui me oma kodinad kokku oleme korjanud ja lõdisedes minema vantsinud, kuna meile saabus päikesevarjutus.
#000003
Meist jäi sinna maha malbe lauspäikese käes telefoni edasi skrolliv tsikk. Ilmselt platseebo-päevavari toimis.
#000004
Loro park ja Monkey park
#000005
Rentisime auto ja käisime ka seekord Loro pargis.
#000006
Selle Loro pargiga oli natuke nagu see, et ma olin ostnud internetist piletid ja me hakkasime sinna sõitma natuke nagu liiga hilja ja nii tiksus iga kaotatud minutiga eurosid raisatud rahade maale. 4 euri eest lasti meil parkida ka, aga vabu kohti nagu tundus null olevat, seega parkimiskohta otsides tiksusid eurid silme ees maha edasi. Poissi autost välja tõstes oli lõhnameele kaudu selge, et järgmised eurid tiksuvad maha wc-d otsides. Kui see lõhnaolukord sai lahendatud, juhtus see, mis juhtub ikka siis, kui oled ostnud kalli pileti kuhugi maa-alale sisse saamiseks: lastel tuleb jube nälg. Täiesti talumatu nälg. Lähed siis ja ostad kallilt maa-alalt kalli söögi lapsele, kes, tuleb välja, et saab ainult toidulõhnast ja restoranimeeleolust kõhu täis ja on valmis toitu puutumata nüüd rahulikult edasi minema. Vanematel kaotatud aja tõttu kaotatud eurid silme ees jätkuvalt maha tiksumas...
#000007
Tormasime siis etendustele. Etendused olid muidugi lahedad - vaalad, delfiinid, merilõvid. Merilõvid olid ehk kõige meeleolukamad tegelased. Sel etendusel räägiti, et merilõvid ei ole hülged ja siis üks merilõvidest demonstreeris, kuidas loivavad ringi hülged ja kuidas merilõvid liiguvad palju krapsakamalt. Noh, selline situatsioonikoomika. Ma ei tea, miks ma selle siia kirjutasin. See pole ju lugedes naljakas.
#000008
Monkey parkis käisime ka. Millegipärast on ahvipargi põhiatraktsioon merisead. Ma ei tea, miks. Äkki siis sellepärast, et tüdined ahvide vaatamisest ära ja siis kohe tekib selline tunne, et nüüd tahaks hoopis merisigu vaadata ja paitada...
#000009
Paitada sai seal veel ka kilpkonna näiteks. Ja iguaani. Ja leemurit.
#000010
Võrreldes Eestiga on siin ikka rohkem avalikku suitsetamist. Eestis ei tuleks selle pealegi, et peaks poe uksele panema sildi, et suitsetamine keelatud. Aga tundub, et siin tuleb inimestele meelde tuletada, et nad naranjasid shopates ikka suitsu eest võtaksid. Lapsevankrit lükates oleks ka minu arvates ilus suitsu mitte tõmmata. Aga no kui peab...
#000011
La Laguna turg ja ajaloomuuseum
#000012
Rõdude kodu ja pärdikute park
#000013